b"\n_START_ARTICLE_\nBagnakas\n_START_PARAGRAPH_\nBagnakas (angl. bagh nakh, bag'hnak, nahar \xe2\x80\x93 nuk, waghnakh, wagnuk, wahar \xe2\x80\x93 nuk, i\xc5\xa1 hindi \xc5\xbeod\xc5\xbeio, rei\xc5\xa1kian\xc4\x8dio 'tigro nagas')\xc2\xa0\xe2\x80\x93 indi\xc5\xa1kas kasteto tipo kirstyni\xc5\xb3 ginklas, u\xc5\xbemaunamas ant krumpli\xc5\xb3 arba slepiamas delne. Paprastai metalinis, su 4 ar 5 lenktomis gele\xc5\xbet\xc4\x97mis, pritvirtintomis prie skersinio ar pir\xc5\xa1tin\xc4\x97s. Skirtas kirsti od\xc4\x85 ir raumenis, pana\xc5\xa1iai, kaip tigro nagai. Delne laikomas skersinukas gale da\xc5\xbenai irgi turi spygl\xc4\xaf ar gele\xc5\xbet\xc4\x99._NEWLINE_Ginklas atsirado Indijoje kaip savigynos priemon\xc4\x97. Kada atsirado, kol kas ne\xc5\xbeinoma._NEWLINE_B\xc5\xabna bagnak\xc5\xb3, kurie turi papildom\xc4\x85 \xc5\xbeied\xc4\x85 nyk\xc5\xa1\xc4\x8diui su papildomu \xe2\x80\x9enagu\xe2\x80\x9c._NEWLINE__NEWLINE_Bagnakas da\xc5\xbenai sujungiama su bi\xc4\x8dva\xc2\xa0\xe2\x80\x93 arba prie bi\xc4\x8dvos lankelio pridedami bagnaki\xc5\xa1ki spygliai, arba prie bagnako prijungiama bi\xc4\x8dvi\xc5\xa1ka gele\xc5\xbet\xc4\x97. Pirmo tipo kombinuotieji ginkla paprastai stambesni u\xc5\xbe antrojo tipo._NEWLINE_Bagnakai yra paplit\xc4\x99s ginklas \xc4\xafvairiuose \xc5\xbeaidimuose. Vampire: The Masquerade\xc2\xa0\xe2\x80\x93 bagnakas yra m\xc4\x97gstamas asamit\xc5\xb3 klano ginklas. Taip pat jis populiarus Final Fantasy, Street Fighter, RuneScape, Castlevania: Portrait of Ruin, Age of Empires III, Shining Soul 2, Seiken Densetsu 3, Dynasty Warriors, Disgaea: Hour of Darkness and Disgaea 2 ir Star Ocean: The Second Story ir kituose."